CELEX: 32010D0761
Language: hu
Date: 2010-12-07 00:00:00
Title: 2010/761/EU: A Bizottság határozata ( 2010. december 7. ) a 2010/221/EU határozat I. és II. mellékletének a Magyarország és az Egyesült Királyság által a pontyfélék tavaszi virémiájának felszámolására irányuló jóváhagyott nemzeti intézkedések tekintetében történő módosításáról (az értesítés a C(2010) 8617. számú dokumentummal történt)  EGT-vonatkozású szöveg

8.12.2010   
            
            
               HU
            
            
               Az Európai Unió Hivatalos Lapja
            
            
               L 322/47
            
         A BIZOTTSÁG HATÁROZATA
   (2010. december 7.)
   a 2010/221/EU határozat I. és II. mellékletének a Magyarország és az Egyesült Királyság által a pontyfélék tavaszi virémiájának felszámolására irányuló jóváhagyott nemzeti intézkedések tekintetében történő módosításáról
   (az értesítés a C(2010) 8617. számú dokumentummal történt)
   (EGT-vonatkozású szöveg)
   (2010/761/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
   mivel:
   
               (1)
            
            
               A tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról szóló, 2010. április 15-i 2010/221/EU bizottsági határozat (2) engedélyezi egyes tagállamoknak, hogy egyes betegségek, többek között a pontyfélék tavaszi virémiája (SVC) behurcolásának megakadályozására forgalombahozatali és behozatali korlátozásokat vezessenek be az említett állatok szállítmányaira, amennyiben vagy bizonyították, hogy országuk területe, illetőleg egyes körülhatárolt területek mentesek az adott betegségtől („betegségtől mentes területek”), vagy felszámolási programot indítottak ilyenfajta mentesség elérésére.
            
         
               (2)
            
            
               A 2010/221/EU határozat I. melléklete a betegségtől mentes területeket, II. melléklete pedig a jóváhagyott felszámolási programokkal rendelkező területeket tartalmazza.
            
         
               (3)
            
            
               A 2010/221/EU határozat II. melléklete Nagy-Britanniát mint az Egyesült Királyság SVC-mentesítésre jóváhagyott programmal rendelkező területét tünteti fel. A tagállam információt nyújtott be, amely bizonyítja, hogy a felszámolási programot sikeresen befejezték, és hogy Nagy-Britannia SVC-mentes területnek tekinthető, és így az említett határozat II. melléklete helyett az I. mellékletben kellene feltüntetni.
            
         
               (4)
            
            
               Magyarország kérelmet nyújtott be a Bizottságnak az SVC felszámolására irányuló nemzeti intézkedések jóváhagyására. Magyarország az elmúlt két évben célzott ellenőrzést is folytatott az SVC-re vonatkozóan, amely bebizonyította, hogy egész területe SVC-mentes. Magyarországot ezért SVC-mentes területként fel kell venni a 2010/221/EU határozat I. mellékletébe.
            
         
               (5)
            
            
               A 2010/221/EU határozat I. és II. mellékletét ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2010/221/EU határozat I. és II. melléklete helyébe az e határozat mellékletében szereplő szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. december 7-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 328., 2006.11.24., 14. o.
   
      (2)  HL L 98., 2010.4.20., 7. o.
   
      MELLÉKLET
      A 2010/221/EU határozat I. és II. melléklete helyébe a következő lép:
      „
            I. MELLÉKLET
            
               A táblázatban felsorolt betegségektől mentesnek tekintett, és a 2006/88/EK irányelv 43. cikke (2) bekezdésével összhangban a betegségek behurcolásának megakadályozására irányuló nemzeti intézkedések meghozatalára felhatalmazott tagállamok és területek
            
            
                        Betegség
                     
                     
                        Tagállam
                     
                     
                        Kód
                     
                     
                        Jóváhagyott nemzeti intézkedéssel rendelkező területek földrajzi határainak megállapítása
                     
                  
                        pontyfélék tavaszi virémiája (SVC)
                     
                     
                        Dánia
                     
                     
                        DK
                     
                     
                        a teljes terület
                     
                  
                        Írország
                     
                     
                        IE
                     
                     
                        a teljes terület
                     
                  
                        Magyarország
                     
                     
                        HU
                     
                     
                        a teljes terület
                     
                  
                        Finnország
                     
                     
                        FI
                     
                     
                        a teljes terület
                     
                  
                        Svédország
                     
                     
                        SE
                     
                     
                        a teljes terület
                     
                  
                        Egyesült Királyság
                     
                     
                        UK
                     
                     
                        az Egyesült Királyság teljes területe; Guernsey, Jersey és a Man-sziget területei
                     
                  
                        bakteriális vesebetegség (BKD)
                     
                     
                        Írország
                     
                     
                        IE
                     
                     
                        a teljes terület
                     
                  
                        Egyesült Királyság
                     
                     
                        UK
                     
                     
                        Észak-Írország területe; Jersey és a Man-sziget területei
                     
                  
                        fertőző hasnyálmirigy-elhalás vírus (IPN)
                     
                     
                        Finnország
                     
                     
                        FI
                     
                     
                        a terület szárazföldi részei
                     
                  
                        Svédország
                     
                     
                        SE
                     
                     
                        a terület szárazföldi részei
                     
                  
                        Egyesült Királyság
                     
                     
                        UK
                     
                     
                        a Man-sziget területe
                     
                  
                        
                           Gyrodactylus salaris (GS) fertőzés
                     
                     
                        Írország
                     
                     
                        IE
                     
                     
                        a teljes terület
                     
                  
                        Finnország
                     
                     
                        FI
                     
                     
                        a Tenojoki és a Näätämönjoki vízgyűjtő területei; a Paatsjoki, a Luttojoki és az Uutuanjoki vízgyűjtő területei pufferzónának számítanak
                     
                  
                        Egyesült Királyság
                     
                     
                        UK
                     
                     
                        az Egyesült Királyság teljes területe; Guernsey, Jersey és a Man-sziget területei
                     
                  
         
            II. MELLÉKLET
            
               A tenyésztett víziállatokban előforduló egyes betegségek felszámolására irányuló programokkal rendelkező, és a 2006/88/EK irányelv 43. cikke (2) bekezdésével összhangban e betegségek elleni küzdelemre irányuló nemzeti intézkedések meghozatalára felhatalmazott tagállamok és területek
            
            
                        Betegség
                     
                     
                        Tagállam
                     
                     
                        Kód
                     
                     
                        Jóváhagyott nemzeti intézkedéssel rendelkező területek földrajzi határainak megállapítása
                     
                  
                        bakteriális vesebetegség (BKD)
                     
                     
                        Finnország
                     
                     
                        FI
                     
                     
                        a terület szárazföldi részei
                     
                  
                        Svédország
                     
                     
                        SE
                     
                     
                        a terület szárazföldi részei
                     
                  
                        Egyesült Királyság
                     
                     
                        UK
                     
                     
                        Nagy-Britannia területe
                     
                  
                        fertőző hasnyálmirigy-elhalás vírus (IPN)
                     
                     
                        Svédország
                     
                     
                        SE
                     
                     
                        a terület tengerparti részei
                     
                  ”